作者：葛长庚
词牌/韵律：贺新郎

paragraphs: 万顷湖光绿。
是处里、芙蓉金盏，木犀金粟。
鹢御飘飘行水谷，正是蟹香橙熟。
山色似、风梳雨沐。
携取阿娇命豪杰，过北山、疃处南山曲。
寒烟淡，晴鸦浴。
巨觥数引苍髭矗。
便论诗说剑，人各有怀西北。
两见西风客京国，多在红楼金屋。
凝情处、落霞孤鹜。
蒲柳凄凉今如许，问功名、志在何时足。
更簪取，一枝菊。